經數:一七三九

經名:新華嚴經論卷第十

頁數:七八一

上      欄

衆內十箇海月光等異名菩薩衆. 爲成十住

初心. 明十住初心不離舊法智故. 以此下文

云初發心時便成正覺. 又如海月光大明菩

薩. 向下獲益歎德中經云. 復次海月光大明

菩薩摩訶薩. 得出生菩薩諸地諸波羅蜜. 敎

化衆生. 及嚴淨一切佛國土方便解脫門. 明

以普賢行成就衆生入佛大智法界行普賢行

五位次第進修法門故. 以普賢入俗果行名

海月光. 通以下等共成十衆. 用成十住菩薩

位門. 以下通九衆諸神至主藥神等. 明是入

十住之果行也. 爲入十住應眞. 稱之爲神. 明

入位菩薩以自應眞法合爲神. 覆育含識故.

以智靈通救生自在故. 稱之爲神. 非世鬼神

也. 次後諸神天等. 明五位進修增勝故. 漸漸

自在也. 以此菩薩神天總明十住. 已上入位

菩薩皆隨自位攝生. 因果自在行故. 非鬼神

之神. 若自心達理不與妄合. 其智自神. 不爲

不思而智善通萬有故. 此諸神衆皆是如來

以五位行攝生得益之衆. 還將行相法門次

第作法樣式. 令其後學者一一倣之. 善知因

果故

第三從主稼神以下至主晝神. 此十衆諸神.

明十行利生法門因果故

第四從阿脩羅王以下至日天子. 中有十衆.

明十□向利生法門因果

第五從三十三天王以下至大自在天王. 於中

有十天王. 明十地利生因果. 已上五衆是寄

位. 表佛果五位行門因果故. 爲利衆生故. 寄

位顯法. 寄位入法. 與衆生作法. 令衆生證修

中      欄

從如來座內衆至如來眉間女相中所出衆.

於中有四種衆. 其意如何. 第一如來座內

衆. 明是如來往昔自行與古同因彰果衆. 第

二十方菩薩來集興供衆. 第三諸來菩薩毛

孔光明衆. 是法界性無□一多. 同異自

在大悲無盡. 不思議衆. 明此法界門法合如

然. 體本如是. 法行依正重重無□. 以法界智

境身土一多法合相容故. 第四如來眉間女

中衆. 是示果成因生信利生衆. 此是成佛以

後. 以十信心位乃至十住十行十□向十地

十一地遍法界法門衆. 擧此自修之因果. 還

令學者倣之. 以上諸衆配位及來意. 卽通

前樹內流光衆宮殿樓閣衆. 總有十一衆. 隨

位別配. 卽四十七衆. 爲五位之內十箇普賢.

總爲一衆. 當位不分十十部類故. 海月光大

明菩薩衆. 及已下神天. 十住十行十向十地.

各各有十種部從故. 都爲四十. 通十普賢爲

一衆. 取上四十共爲四十一. 幷菩提樹內流

光衆. 如來所居宮殿衆. 如來座內衆. 十方諸

來菩薩衆. 菩薩毛光衆. 如來眉間女中衆. 都

爲四十七衆. 且長科衆意如是. 於中義趣至

文方明. 菩提樹內衆. 如來宮殿內衆前已釋

訖. 已上且長科初會衆竟. 餘待至文. 已上總

明擧果行遍周以成信位

從此已上四十七衆. 若別列十普賢衆. 卽五

十六衆諸大衆海. 皆是大衆圍繞分. 從此初

段中有三十行經. 分爲三段一初有七行半

經. 總列菩薩之數. 及陳同號普賢菩薩之名.

二從海月光大明菩薩以下至十佛世界微塵

下      欄

數. 於此一段中有七行半經. 陳異名菩薩

衆. 幷都結已上諸菩薩數. 三從此諸菩薩已

下至成就無量功德. 於中有十五行半經. 陳

大衆本修行之因. 及歎大衆之德. 從初段中

七行半經. 列同號普賢之內. 義分爲三. 一釋

菩薩名下之義. 二釋菩薩同號之義. 三擧衆

所爲因緣

一釋菩薩名下之義者. 略釋普賢菩薩一號.

餘可准知. 行與理齊. 利生皆遍. 號之爲普. 知

根利俗. 稱之爲普. 菩之言覺. 薩言衆生. 善覺

衆生. 號名菩薩. 廣云摩訶菩提薩□也. 梵言

摩訶薩提薩□. 此云大覺衆生. 爲常於生死

海覺悟無盡衆生故. 已下九箇同號爲普者.

普賢菩薩通號也. 明一一菩薩皆有此十種

德行. 約德爲名故. 爲表德行圓滿始終具十.

一一菩薩隨行之號無盡故. 爲行無盡行故.

但以其名下之義. 卽彰自行. 餘准知之. 總以

十波羅蜜爲體. 二釋菩薩同號之義者. 明此

十普之義. 是一人之普一一菩薩具十普也.

一切菩薩總然. 下名別者. 明一一普能遍別

故. 方知普義得成也. 總是十方諸佛同行共

行. 更無故新. 如大王路發跡□之者. 卽是無

奈不行之何. 一念隨善少分見性智慧現前.

總是不離佛正覺根本智故. 不離普賢行故.

如普賢行. 一念中少分善心. 總是向法流者

故. 如下經[&FFFF]#. 聞如來名號及所說法門. 聞而

不信. 猶能畢竟至於金剛智地. 何肉生信修

行者也

三擧衆所爲因緣者. 明佛出興世所現依正

經數:一七三九

經名:新華嚴經論卷第十

頁數:七八二

上      欄

二報大集普賢菩薩衆海意. 爲令衆生見果

生信修行故. 此是擧果勸修生信分. 如來是

十方諸佛正覺根本智之果. 十普賢等是十

方諸佛差別行果. 擧此二法中因果. 報得令

衆生信樂修行趣入故. 如三轉法輪中. 一示

八相成道是. 二勤修. 以觀果知因勸人天等

修學. 三證同如是. 三乘一乘等證. 今此一乘

中將此佛乘根本智果普賢遍法界行果. 勸

令大心衆生生信修行. 此乃卽是五位中十

一地普賢等覺位門. 十方諸佛成佛竟. 亦行

之不息. 如初發菩提心者行之不息. 今果

位以爲信門. 若不如是以何爲信入. 故佛將此

位以爲信門. 若不如是以何信入. 故佛果

後普賢行純是利他. 初發心以後普賢行是

自利. 利他行故. 今此初衆幷佛所爲如是擧

果勸修. 生信樂修行趣入故. 今經之大意. 爲

若此也. 將舊果勸初心. 向下海月光大明菩

薩諸神天衆. 卽明信已人十住十地修行進

趣漸漸增修因果也. 明立隨位當分之因果.

令後學者見其體樣信樂無疑. 趣入隨位各

異故. 若不如是滯在一法智無增勝故. 已上

一段. 且是初見佛成道見佛果五位菩薩集

衆示現入法. 入卽同佛. 所知與佛齊見. 若信

他佛. 然初心菩薩未能然也. 未是自信自心

自身是佛. 大智境界是佛法身. 是堪行普賢

行者. 從第二會光明覺品已後. 一切處金色

世界寶色世界. 卽明自心法性是金色白淨

無染. 名爲所居世界. 不動智佛卽是自心. 於

無性理中. 分別之智. 本來無動. 上首菩薩文

殊師利. 明是自心無性之中善能簡擇妙分

中       欄

別慧. 覺首菩薩卽是自心如是眞信之首. 目

首菩薩卽是自心. 明見可信之心心境俱佛

如海門國法. 普見自他俱佛故. 至文廣釋. 方

明是身是佛是心作佛心外見佛不名信心.

已上大衆圍□分中. 釋同號衆竟

第二釋海月光等名異衆. 其意如何. 此七行

半經. 其中義分爲四. 一陳菩薩衆意. 二釋菩

薩名號. 三都結衆數. 四歎釋

一陳菩薩衆意者. 此十箇異名衆. 所以異名.

前同號意. 肉如前段已釋意. 此一段異名意

趣. 爲明以彼普賢行入俗利生隨其行異名亦

還異. 爲明以普遍別方名爲普. 其衆意. 爲明

入俗利生敎化衆生. 還令衆生得自身之法.

是故寄位在 十住初心. 以明用彰. 十住初心

一下頓乘古法. 不移古跡故無異舊道. 如大

王路新舊同行. 以此以舊古法入俗利生. 開

悟迷流還令學古. 以是義故. 還將佛果位內

普賢異名之衆. 寄位成十住初心. 爲彰後悟

不移舊跡故. 又明前如來成正覺佛果. 及普

賢行果. 古今諸佛所乘常道. 是明所信之門.

此入俗利生異名之衆. 卽明所化衆生入道初

心還同自法不移古跡故. 後有發心之士. 一

一自心以定慧力照之可見. 不可以情信者.

堪爲自非久種善根應當聞而不惑. 設使三

乘根種六通菩薩. 尙自懷疑. 凡流之中一乘

之性. 要凡流而信入. 如下經自有明文. 爲三

乘種性劣解. 佛隨根性. 且說此娑婆爲穢土.

是五濁故. 淨土在他方. 或言此方是穢. 向上

第四禪已上別有菩薩淨土. 或說佛果在僧

下      欄

祇之後方成. 未說淨穢含容塵含法界. 凡聖

同居. 各無妨□. 三乘等敎. 執權成實. 難信以

法界一乘之門. 爲學假詮假敎假觀破[&FFFF]#現

無明繫著故. 行一分[&FFFF]#波羅蜜門. 得三種意

生身. 見諸佛國土. 有自有他. 有淨有穢. □彼

厭此. 兼修淨行. 修諸假眞如觀及空觀等. 得

一分神通. 報勝諸天. 神通亦勝. □厭心勝. 更

亦不生惡國穢土. 爲本願力有佛成道處暫

來還去. 如說三乘敎中多有此事. 未□心者

常當如是. 學權敎者. 爲根下劣故不聞此敎.

聞亦不信. 如經下文. 自具說故. 如維摩經法

華經. 爲破彼故. 方始一分略說. 猶未具論. 是

故學敎者. 愼勿偏習一門. 諸部經文. 總各深

思意趣. 大有一生學道. 爲聞慧不妙不廣. 返

謗眞言. 廣說云云. 且略而陳爾. 以上陳異名

菩薩衆意 趣竟

二釋菩薩名者. 此十箇菩薩名. 一箇是隨十

住位中. 一箇波羅蜜之通稱. 一一中具十. 爲

隨行成名故. 此十箇菩薩所行十箇波羅蜜.

各是五位中菩薩通行. 又隨五位行中. 十住

具十. 十行具十. 十向具十. 十地具十. 十一地

具十. 通爲百數. 此明一波羅蜜中有十. 十中

有百. 又十住中一一住中具十. 十住中具百.

五位總然. 通成五百箇波羅蜜門. 隨其行位

名目感果. 各別通位. 總是此十箇菩薩之名

號是也. 何故號曰海明光大明菩薩摩訶薩.

以法行無邊大悲廣利如海. 所有□益. 總令

見性淸□. 號名月光. 旣得淸□之後. 智無不

照. 號曰大明. 一切世界大覺衆生故摩訶菩

經數:一七三九

經名:新華嚴經論卷第十

頁數:七八三

上      欄

提薩□摩訶菩提. 此云大覺也. 薩云薩□也.

此云衆生. 爲不捨衆生生死故. 廣云摩訶菩

提薩□也略云菩薩. 梵云摩訶菩提薩□. 此

云大覺道心衆生. 爲自覺道. 不捨生死. 大覺

悟衆生故. 又衆生生死是菩薩菩提故. 明法

界一眞無異相故. 此是檀波羅蜜爲主. 餘九

菩薩名號爲伴. 明以法界行大施門廣濟如

海利他得益爲月光除煩惱熱得淸□故. 以

此名號卽是所行之行. 卽此十箇菩薩之號.

是十住位中初發心上十波羅蜜之主伴萬行

故. 此像下文十住品位內菩薩本所事佛下

名. 號之爲月. 十住位中十箇佛下名悉同. 號

之爲月. 倣此法也. 次戒波羅蜜中菩薩號雲

音海光無垢藏菩薩摩訶薩者. 明性戒大悲

普雨法音. 故號雲音. 性戒無染. 猶如大海不

宿死屍故. 明法界無性以爲戒體. 無法不淨

如海廣大故. 光者. 明性戒之體心境俱眞. 名

之爲光. 又以淨智常當照俗. 名之爲光. 無垢

者. 法性無染也. 藏者. 明法界性常含萬像無

法不淨明一眞故. 總別俱眞無垢淨故. 故號

雲音海光無垢藏. 菩薩如前次忍波羅蜜中

菩薩號功德寶□智一者. 明法忍莊嚴其身

故. 號名功德寶□. 寶□者. 首上之飾. 明菩薩

發心忍爲上首故. 寶嚴其頂也. 智生者. 以能

忍故是智生也. 菩薩如前. 明忍爲華[&FFFF]#義故.

次精進波羅蜜中菩薩號功德自在王大光

者. 明勸行饒益衆生招多功德所行萬行無

不益他故. 自在如王大光者普照也. 以常於

生死海中以智光明益生無倦故. □令開曉

中      欄

故號大光. 菩薩如前. 次禪波羅蜜中號善勇

猛蓮華□菩薩者. 明法界爲禪體從凡夫地

起信心已入證之初. 明一念無思頓超諸想

眞智冥會故. 云勇猛也. 智能達俗處世無染

故. 號蓮華也. □者. 明此位菩薩表法中以蓮

華冠頂. 明禪體處世卽眞不染寂亂故. 次般

若波羅蜜中號普智雲日幢菩薩者. 明第六

智慧如雲雨法雨故. 慧光破暗. 名之爲日. □

邪顯正. 號之名幢. 次方便波羅蜜中號大精

進金剛臍菩薩者. 明第七住第七行第七□

向第七地五位中凡是第七位總修悲位故.

以其眞理圓融染淨故名方便. 如下十地中

第七地菩薩擧喩云. 譬如一國純淨一國純

穢. 於此淨穢事難可了知. 如善財童子於第

七住中見休捨優婆夷. 此云滿願. 爲明此第

七住位成就深厚大悲滿一切衆生願故. 又

告善財言. 我有八萬四千那由他同行眷屬.

常居此園. 如是之意. 明每位位中第七方便

波羅蜜成大悲位. 言八萬四千同行眷屬者.

八萬四千一切諸塵勞門我皆同行. 常以生

死爲園林故. 如此菩薩卽明是十住位中初

發心住一住中十箇波羅蜜中第七波羅蜜

故. 非是第七住中第七波羅蜜故. 十住之中

有十箇. 第七方便波羅蜜. 當一一住中. 各各

以方便圓其悲智萬行故. 餘波羅蜜亦同於

十住中. 一一具十. 十行十向十地十一地總

然. 各有十. 倣此十箇菩薩名號. 且圓初發心

住. 上第一住內十波羅蜜中第七方便門故.

且圓一住中悲智主伴十波羅蜜故. 明大悲

下      欄

堅固處生死而無疲倦名大精進. 壞他堅垢.

號曰金剛. 處俗同纏無虧中道. 號之曰臍臍

者. 明處智悲中際. 如佛放受生光在臍輪者

表智悲中際. 廣意在下文. 方明菩薩如前. 此

是十住位中初發心住內第七方便波羅蜜.

且明一住中十波羅蜜主伴也. 治地住修行

住. 如是十住. 各自具十波羅蜜主伴圓融. 一

住具十. 十住具百. 五位例然. 通有五百. 乃至

無盡. 次明第八願波羅蜜中菩薩名號香焰

光幢者. 大願弘[&FFFF]#號之爲香. 智能隨願依根

破惑故名爲光. 入邪破障故號爲幢. 如第八

位中. 多作外道邪師. 與邪同行. 破邪師道. 如

八住中毘目多羅仙等是. 普財第八住中善

知識也. 明智淨方能破邪故. 次第九力波羅

蜜中菩薩名號大明德深美音者. 明力波羅

蜜爲大法師位善說法故. 故名大明德深美

音也. 菩薩如前德. 次第十智波羅蜜中菩薩

名大福光智生者. 明此是智波羅蜜故. 此上

十菩薩名. 明初發心住中以十波羅蜜用治

初發心住中障成法身悲智門故. 計此修治

法合一法. 今說諸波羅蜜. 各各修行不同. 明

於一法上以十法修治慣習增明. 以成一故.

其法不離舊行也. 時亦不移舊時也故. 時無

性故. 三世無去來故. 但於一法上具十箇波

羅蜜行門體用. 但於一法上修行生熟處分

一住二住. 但於一法上會智悲境行. 生熟淺

深不同. 隨不同處分其地位差別故. 非是法

異故. 以總別同異成壞六相義圓通可知

三都結衆數者. 經云. 如是等而爲上首. 有十

經數:一七三九

經名:新華嚴經論卷第十

頁數:七八四

上      欄

佛世界微塵數者是也

四歎德者. 以下十五行半經是也. 經自具文.

不煩更釋. 如是以上大衆之海. 總是普賢行

滿. 常住世間. 安立法則. 成就菩薩十住十行

十地等位. 次第令諸衆生開示悟入. 常爲世

間一切依護. 如上歎德中具明. 以下獲益中

亦具明. 如獲益中總是作利生方便入法次

第. 入卽同佛所知. 與後學者作見道之樣. 迷

卽是凡. 悟卽同佛. 知見皆是本來舊達. □是

影響衆也. 以下神天亦同此例. 皆是助佛揚

化顯德. 令佛法化流行世間. 衆生獲益故

二復有佛世界微塵數執金剛神. 此一段有

十三行半經. 於中義意分之爲四. 一 寄位表

法. 二釋名配行. 三列數. 四歎神德. 一寄位表

法者. 明神衆. 是見道已性齊諸佛智同眞理.

隨普賢行處世護持. 稱之爲神. 護持正法故.

隨行表法者. 爲表十住位內第二法地住門

主戒波羅蜜. 明戒爲防護義故 . 以法身爲戒

體. 稱眞不壞. 號曰金剛. 前海月光大明菩薩.

爲十住中初發心住. 於中意義如前段文已

釋. 此一衆有十神. 明第二治地住法門主戒.

爲防護義故號爲執金剛神. 執者. 軌持不犯.

名之爲執. 其智應眞. 號之爲神

二釋名配行者. 此之一衆神. 以戒波羅蜜爲

體. 十箇神名卽是隨戒體上十箇波羅蜜名.

一箇神是一行. 第一妙色那羅延執金剛神.

主戒波羅蜜中檀波羅蜜門. 以性戒成檀感

招妙色. 法空破惑故號那羅延. 是不壞義. 此

位明以持性戒故得不懷身. 執者軌持義也.

中      欄

金剛者. 不壞義也. 二日輪速疾幢執金剛神.

主性中戒中戒波羅蜜. 爲戒光智缺名號日輪.

見者應眞名爲速疾. 自他惑盡名之爲幢. 心

無異念名之爲執. 性無可破號曰金剛. 稱眞

自在名之爲神. 以智爲神故. 三須彌華光執

金剛神. 主戒波羅蜜中忍波羅蜜. 爲法忍高

勝號曰須彌. 以忍嚴行人見皆悅號之曰華.

親之破慢號之爲光. 忍心無失名之爲執. 法

性爲忍猶如金剛. 智無思而知萬有號之爲

神. 四淸淨雲音執金剛神. 主戒波羅蜜中精

進波羅蜜. 履俗□眞名爲淸淨. 演法無懈潤

澤含識. 號曰雲音. 聞法破惑號之金剛. 智不

爲而知萬有. 稱之名神. 五諸根美妙執金剛

神. 主戒波羅蜜中禪波羅蜜. 爲禪無思而六

根隨智而用故名諸根美妙也. 用而□寂名之

爲執. 無思可破號曰金剛. 又無思之智能破

自他惑. 故號曰金剛. 寂然智不動正慧隨用

號之爲神. 六可愛樂光明執金剛神. 主慧能

破暗故. 七大樹雷音者主第七大悲門. 樹是

覆蔭義. 明方便波羅蜜門覆蔭衆生故. 八師

子王光明者. 主願波羅蜜. 起無功用智. 自在

如師子王. 能破外道諸雜論故. 九密焰勝目

者. 主力波羅蜜. 法力自在 [&FFFF]#流同事. 或作外

道邪師同故事破所繫故. 此位是大法師位. 凡

第九波羅蜜. 遍入五位中五百箇波羅蜜門.

皆第九爲法師位. 十住第九爲法王子住. 如

善財童子善知識. 十住中第九住法師位中

作勝熱婆羅門. 示入外道. 五熱炙身. 上刀山

入火聚等. 此名密焰勝目. 密[&FFFF]#同事設敎破

下      欄

愚故名密焰. 智目知根故名勝目. 十蓮華光

摩尼□執金剛神. 主戒波羅蜜中智波羅蜜.

如善財童子第十[&FFFF]#頂住中善知識. 作童女

名曰慈行. 得眞不證處俗無汚名曰蓮華. 大

智知根名之爲光. 位昇[&FFFF]#頂名曰摩尼□. 摩

尼者. 此云離垢寶也. 此是第二治地住中十

位十波羅蜜主伴. 十位主伴萬行. 號曰十箇

執金剛神. 神名皆以行位立名之故. 明十住

中一住具十十位具百. 五位皆然. 一一次第

以名義配當. 法合如然. 第三已下列數歎德.

二門. 如文可知

第三是十住中修行住. 於中六行半經. 義分

爲四. 一列數. 二寄位表法. 三釋名配行. 四重

結其數幷歎神德

一列數者. 如上初行是

二寄位表法者. 此十箇身衆神. 寄位表十住

中忍波羅蜜. 以法忍成就. 於生死中利生自

在. 號曰爲神. 下文歎德中. 成就大願供養承

事一切諸佛. 明於住昔以調忍心承事一切

衆生令其成佛. 爲諸佛衆生體無有二故. 已

成諸佛. 何須籍其供養以無量身無量衆供

具承事. 於一切時中供養一切衆生. 令其成

佛. 是調忍義是身衆義

三釋名配行者. 此十箇神. 是忍波羅蜜中十

波羅蜜故. 明一一行遍一切行故. 第一所謂

華□莊嚴身衆神者. 主忍波羅蜜中檀波羅

蜜. 明忍辱爲華□報得以嚴其頂上上之飾故.

身衆者. 爲忍位中行檀. 明以衆多身雲衆多

嚴具遍周法界承事供養廣利衆生故. 神者

經數:一七三九

經名:新華嚴經論卷第十

頁數:七八五

上      欄

智隨忍行自在故號爲神. 此十波羅蜜以忍爲

體. 二光照十方身衆神者. 主忍波羅蜜中戒

波羅蜜. 此位中以法忍爲戒體明. 忍戒圓明

見者歡喜法忍戒光. 號之爲光照十方. 身衆

神如前釋. 三海音調伏身衆神者. 主忍波羅

蜜中忍波羅蜜故. 海音者. 明聞諸善惡毁[&FFFF]#

音聲廣多. 猶如海潮之音不生憂喜. 是調伏

義. 是爲能忍也. 又以自聲如海潮音知時. 敎

化衆生令無失時故. 四淨華嚴□身衆神者.

主忍波羅蜜中精進波羅蜜. 以法忍進名之

爲淨也. 進行可觀. 名之爲華. 因行招果用嚴

頂□. 明精進是長道之首故. 故公華嚴頂飾.

五無量威儀身衆神者. 主忍波羅蜜中禪波

羅蜜. 稱根現法名爲無量. 動止常寂名爲威

儀. 明行住坐立不離定體名曰威儀. 六最上

光嚴身衆神者. 主智慧照曜自他故 . 明以定

慧光明照燭心境以嚴法身. 七淨光香雲身衆

神者. 明第七大悲方便染淨不拘. 名爲淨光.

慈悲含覆出言成法悅可衆心. 號曰香雲. 明

法雨潤衆生故. 卽明雨戒定慧解脫解脫知見

五分法身之香也. 八守護攝持身衆神者. 明

智隨大願攝持一切衆生故. 八住八地. 但五

位第八位中. 明無功之智功成卽得十方諸佛

手[&FFFF]#其頂. 是諸佛攝持義故. 九普現攝取身

衆神者. 明第九波羅蜜法力自在法王之位.

普現諸敎. 九十五種邪見流及一切衆生悉

同行故. 名普現攝取也. 卽勝熱婆羅門等是.

十不動光明身衆神者. 明第十智波羅蜜. 名

不動光明. 亦爲[&FFFF]#頂位名不動光也. 且明此

中      欄

忍位中十波羅蜜之一. 終四結數歎德如文

可知. 以上十波羅蜜. 以忍爲體. 此明善惡毁

[&FFFF]#得不動智也

第四段中有六行半經. 義分爲四. 一擧衆數.

二寄位表法. 三釋名配行. 四結數歎德. 一擧

衆數者. 如初一行都列數是

二寄位表法者. 此十箇足行神. 表十住位中

生貴住. 主精進波羅蜜. 如下歎德中無量劫

中. 親近如來隨逐不捨. 是精進義. 爲明以法

性眞如爲行之體. 以此法行用嚴法身. 足行

者. 表精進義. 以衆行滿足故名足行神. 神者

是隨行之智

三釋名配行者. 一寶印手足行神者. 主精進

波羅蜜中檀波羅蜜明以法寶之智印行精勤

之行引接衆生故. 手爲引取之義. 二蓮華光

足行神者. 明生貴住中精進波羅蜜中戒波

羅蜜. 常居生死之海. 猶如蓮華無所染故. 見

者發心名之爲光. 足行是精進修行無疲勞

義. 智自在故號之爲神. 三淸淨華□足行神

者. 主精進波羅蜜中忍波羅蜜法. 忍無垢名

爲淸淨也. 忍招依果. 華嚴頂飾. 爲忍華□義

故. 四攝諸善見足行神者. 主精進波羅蜜中

精進 波羅蜜 . 攝諸善見者. 是精進義. 爲常攝

諸根不令起見卽無見不善. 五妙寶星幢足

行神者. 主禪波羅蜜以妙理爲禪故名爲妙

寶者道也. 隨行破惑故名星幢. 爲萬行爲星.

不離禪體. 皆有光照. 隨根破惑. 知根了了. 名

之爲星. 此位以精進行爲禪體. 禪能現智智

能知法. 還以善知法故名爲星也. 幢爲定也.

下      欄

六樂吐妙音足行神者. 主慧波羅蜜. 樂吐妙

音者. 爲以精進爲慧體故. 常樂爲人說法

故. 七□檀樹光足行神者. 主方便波羅蜜. 成

大悲復故. 以香樹爲名. 表慈悲覆蔭義故. 光

者照燭衆生義. 八蓮華光明足行神者. 主願

波羅蜜智隨大願. 隨所利生無所染故. 九微

妙光明足行神者. 主力波羅蜜法王之位. 以

微妙法光他衆生故. 十積集妙華足行神者.

主智波羅蜜. 以智積集諸敎. 猶貫華結□. 不

令散失. 敎化衆生. 已上十波羅蜜. 皆以精進

波羅蜜以爲體. 位位內自有同別義. 思之可

見. 不可作一槪准之. 四結數歎德. 如文可

知.

第五段有六行半經. 義分爲四. 一擧衆數. 二

寄位表法. 三釋名配法. 四結數歎德

一擧衆數者. 如上初行是

二寄位表法者. 此之一位表具足方便住中

十波羅蜜. 以禪波羅蜜爲體. 以道場是除蘊

穢義. 明禪能治蘊義故. 如世間場也. 爲明禪

定. 淨六七識之取染. 顯般若. 能開妙慧簡擇

理智體之本實故. 以禪波羅蜜以爲場體. 般

若波羅蜜以爲人功. 以普賢萬行爲馱運至

法界. 普光明智殿. 爲大都居. 以一切種智爲

大藏. 此中十箇神. 一神爲一波羅蜜. 爲自益

益人之行樣

三釋名配法者. 一淨莊嚴幢道場神. 主具足

方便住禪波羅蜜中檀波羅蜜. 以法性定體

爲檀之淨地也. 以無虧定體萬行爲莊嚴幢

也. 幢明定體不動義. 以法性無性爲所乘. 名

經數:一七三九

經名:新華嚴經論卷第十

頁數:七八六

上      欄

之爲道. 以無性之禪定. 能治所依之蘊. 名之

爲場. 神者是無依無性之中大智也. 以不思

不爲無形無質等. 周法界而知萬有者. 稱之

爲神. 二須彌寶光道場神. 以須彌是高顯義.

寶光是無垢義. 以戒光照俗見者發心故. 以

禪定爲戒. 出過情識. 是須彌義. 以定能無妄.

是無垢義. 以定能發慧. 寶光義. 三雷音幢相

道場神. 主禪波羅蜜中忍波羅蜜. 明毁譽之

波羅蜜隨五位中各各自具道場義故. 四雨

華妙眼道場神. 主禪波羅蜜中精進波羅蜜.

明法身爲定體依定起萬行精進. 名爲雨華.

是精進義. 定能起慧故稱 妙眼. 以其法眼行

華利生無懈. 是精進故. 五華瓔光□道場神.

主禪波羅蜜中禪波羅蜜. 以法界自體無動

靜上而起行禪化諸亂意. 名之爲瓔. 以定能

發慧故. 名之爲光. 以行招果用嚴其頂. 以此

爲名. 又此十波羅蜜皆爲頂法. 何以然者. 爲

以十住初心一一度門至佛果故. 無初中後

故. 以從佛果起勝進故. 六雨寶莊嚴道場神.

主慧波羅蜜. 慧能雨法寶故. 七勇猛香眼道

場神. 主方便波羅蜜. 此位是慈悲位故. 常處

生死名爲勇猛. 慈眼視生. 名爲香眼. 以戒定

慧解脫解脫知見五分法身之香. 而視衆生.

拔苦與樂名爲香眼. 八金剛彩雲道場神. 明

第八願 波羅蜜. 以爲願雲覆衆生故. 以此位

是無功用智能破邪流. 嚴曰金剛彩雲. 明能

同異道故. 九蓮華光明道場神. 主力波羅蜜.

是法王之位. 處世如蓮華. 說法爲光明故. 十

中      欄

妙光照曜道場神. 主智波羅蜜. 以大智知根.

名爲妙光. 知根破惑故名照曜. 已上十波羅

蜜. 皆禪波羅蜜爲體. 四結數歎德. 如文可

知

第六正心住主般若波羅蜜爲體. 十箇主城

神爲此般若波羅蜜中有波羅蜜. 於中有

六行半經. 義分爲四. 一擧衆數. 二寄位表法.

三釋名配行. 四結數歎德

一擧衆數者. 如初行

二寄位表法者. 寄此神衆. 表正心住空觀成

就. 明善守護心城名正心住. 如善財童子十

住之中第六善知識海幢比丘是也. 其在經

行地側入于三昧離出入息足出長者居士波

羅門等乃至頂上出諸佛等. 以廣大身雲遍

周法界敎化衆生. 又如十住位中正心住位.

經云. 此菩薩聞十種法心定不動. 卽明正心

住. 善守護心城故. 以主城神. 寄表正心之位

也

三釋名配行者. 所謂一寶[&FFFF]#光曜主成神. 主

般若波羅蜜中檀波羅蜜. 明以無性妙慧廣

施含生故. 號寶[&FFFF]#光曜. 如其山[&FFFF]#. 以至虛空

相盡處故. 明以法而慧至相盡處故. 以無相

妙慧廣施衆生. 名爲照曜. 主者空慧自在. 名

之爲主. 城者空有自在不與涅槃生死合散

故. 名之爲城. 又以法慧施人. 不與情欲之漏

合故. 名之爲城. 二妙嚴宮殿主城神. 明以慧

利含生. 以爲戒體. 以妙慧爲宮. 治人爲殿. 萬

行爲嚴. 又以菩薩正慧爲妙嚴. 大慈大悲爲

宮殿. 心無思慮爲主城. 無相妙慧任理智而

下      欄

知. 名之爲神. 此以慧利爲主. 以戒爲防護義.

防護一切衆生爲城. 三淸淨喜寶主城神. 主

慧波羅蜜中忍波羅蜜. 明以法空慧而成忍

故. 故淸淨喜. 以忍卽喜故. 以法喜卽名爲

寶故. 明能忍爲寶也. 自此下七衆神. 准上排

位配之. 經文廣大. 不可一一而釋之. 略知法

則然爾. 如主道場神主城神主地神等. 總是

女神. 爲明慈悲故. 而實體中非男非女. 但隨

事現示

第七主地神. 主第七不退住方便波羅蜜中

十波羅蜜故. 各以十箇神名配之. 此以法身

爲地體. 能生萬行. 以理智慈 悲爲神性. 無所

退動故. 大悲如地養萬有故

第八主山神. 是童眞住. 行願波羅蜜中十波

羅蜜. 山者不動義. 高勝義. 神者智體應眞自

在. 明第八住第八行第八□向第八地總無

功之智不動如山故. 以山神表之. 其中十箇

神. 卽是此位中十波羅蜜行. 亦名智能出世

高勝如山

第九主林神. 是法王子住. 主力波羅蜜. 明說

法如林廣多覆蔭故. 是法師位也

第十主藥神. 明[&FFFF]#頂住. 主智波羅蜜. 於中一

箇神主 智波羅蜜中十波羅蜜. 明智能知根

與法藥故. 第四歎德. 如文可知. 已上從海月

光大明菩薩至此主藥神. 表如來五位衆中

十住之門百波羅蜜竟. 十行之衆如下須知.

如此一部之典. 一切施設. 總是法門終不唐

設. 一事一字. 總是五位之中信修悟入之法

則故. 入法方便門戶. 此明佛果五位入法益

經數:一七三九

經名:新華嚴經論卷第十一

頁數:七八七

上      欄

生覆育之樣式. 故入之者創與智合. 名之爲

神. 亦以覆育衆生故爲神祐物也. 以修行自

在處如天. 亦以化利諸天故. 於十方三界示

受天報. 亦以□向門同脩 羅身入諸鬼趣. 亦

表自在如王

新華嚴經論卷第十

新華嚴經論卷第十一

長者李通玄撰

第三從主稼神以下. 至主晝神. 此十衆神明

十行利生法門因果者. 以主稼神. 爲表行爲

資糧故. 如世間以禾稼爲資糧. 長養有爲之

身. 佛法卽十波羅蜜行爲資糧. 長養法身. 令

使世間習氣漸微出世習氣大慈大悲大智得

辦. 如資糧位. 准三乘說. 十信十住十行十

向. 爲道前四種資糧. 初地以上爲見道加行.

爲三乘地前菩薩經一大僧祇劫修有爲有漏

行. 初地見道. 如此經. 十信之中全信自心與

十方諸佛性相大智無差別體. 十住初心以

修方便三昧力. 見道. 從初發心住及已上諸

住. 總爲見道水之位. 十行十□向十地. 總爲加

行. 總爲資糧. 加行與佛因果同進故. 爲加行

與佛果齊資以普賢行用資悲願成滿. 以十

住初心所見法身理智性果資糧普賢行. 不

屬人天有爲無常. 從初發心住. 五位進修如

來法身. 理智性果普賢行果. 於一眞法界之

中互爲資糧. 廢一二俱不成. 卽一垢一淨心

中      欄

起. 是故以佛理智之果嚴行. 以行嚴果. 故爲

佛華嚴也. 是故以下十住十行十□向位中.

皆得十方諸佛與入位菩薩同號. 及與智摩

頂會同體智也. 如三乘菩薩. 多生他方淨土.

及四禪向上. 別有菩薩淨土. 設在欲界. 卽言

以悲願力故留惑潤生. 非如此經法門乘如

來法界乘. 從初發心住. 以如來大智法身性

果普賢行果. 普周生死. 動寂均平理事普進.

以法界體用以治餘習法. 無前[&FFFF]#故新等報.

不如三乘別敎說有他方有別淨土留惑娑

婆. 加行卽在初地位. 初資糧卽在十信十住

十向. 五位旣無佛果. 明知十地見道. 未眞如

此經於十信心中. 自信自心有十種世界. 卽

如金色世界. 妙色世界. 蓮華色世界. 如是有

十箇色世界. 爲十信心是有爲故. 所信佛境

界是色也. 本所事佛. 不動智佛. 無□智華. 解

脫智佛. 如是十箇智佛. 卽是自心. 所信自心.

十種智果以爲十種佛果號故. 畢竟證修諸

佛滿處. 成此智. 不異此智. 除此十信位中以

生滅心信十色世界十智如來. 至十住十行

十□向十地等覺十一地. 總有五十箇因果.

皆以普賢行爲因. 以如來法身理智性爲果.

或更互參之以相資發. 以此二種因果五位

之中. 共有一百重佛因果. 通取五位上各有

五重因五重果. 總爲一百一十重因果. 如十

住位中佛因果者. 卽因陀羅花世界. 波頭摩

花世界. 寶花世界. 佛號殊特月佛. 無盡月佛.

不動月佛. 如是十花世界. 十箇同號月佛. 以

爲佛果. 法慧菩薩第十箇慧菩薩. 以爲普賢

下      欄

行修行之因. 爲此十住以入方便三昧力. 眞

證法身妙慧. 卽世界名花. 以花開敷現果故.

所現佛果. 皆號之爲月者. 爲明十住之中創

見法身妙慧現前無煩惱熱得佛法身淸□如

月故. 以所見道除惑處. 而爲世界因陀羅花

者. 此云能主花也. 明初發心住生在佛家能

爲衆生設法主故. 波頭摩花者. 赤蓮花也. 明

治地住進修增勝赫奕開敷可觀之義. 總是

以隨位入道處因果. 爲佛及國土世界菩薩

之名. 皆非外有. 總明自行所行也. 如十行位

中十箇慧世界十箇佛號. 皆名之爲眼. 以爲

其佛果. 功德林等十林菩薩. 以爲其行行之

因. 以次十向十地. 如經可知. 至位方明. 大

要言之. 以當位十佛爲本位之果. 當位十菩

薩爲當位修行之因. 如此初會中. 以如來爲

當五位之果. 普賢菩薩及諸神天等. 爲五位

修行之因. 又普賢菩薩及諸神天等. 以毘盧

遮那根本智. 爲起修行本因. 以自己修行之

身. 爲佛差別智果故. 爲以佛性智果爲因. 以

現修之身. 卽理智之性果故. 互爲因果體用.

是故神天嘆德中. 先嘆佛德. 次嘆自己與佛

同智同德也. 此爲入法界之樣. 令諸學者迷

卽凡悟卽佛故. 以智悲齊進也. 如善財童子.

十行初位中歡喜行善知識所居之國. 名爲

三眼. 還同十行菩薩所居世界. 名爲親惠世

界寶惠世界等十惠世界也. 如三眼者. 一摩

訶般若. 二解脫. 三法身. 亦以智眼慧眼法眼

爲三眼故. 如世品字. 如摩醯首羅天王面上

三目故爲一切佛法不離此大智大慧法身

經數:一七三九

經名:新華嚴經論卷第十一

頁數:七八八

上      欄

故. 此十慧世界義. 通此三眼. 以是善財十行

之中. 初善知識國名三眼. 比丘名善見. 卽同

十行之位. 佛號常住眼佛無勝眼佛. 名爲善

見者. 具三眼也. 爲十行之中以智眼知衆生

根而同行故. 佛號爲眼. 善知識名善見. 目髮

紺靑. 皮膚金色. 圓光一尋. 相好如佛者. 明

十行中所行三眼行因果卽佛也. 在林中經

行者. 明萬行稠林覆蔭衆生故. 還如十行位

中菩薩號功德林慧林勝林等十林菩薩也.

善財十行中知識. 卽以比丘. 林中經行爲十

行位中之行處. 如下文中. 以功德林等十林

菩薩爲所行. 今此初會中. 卽以主稼神爲佛

果十行資糧. 衆生入佛位故. 資糧見道菩薩

長大悲故. 如此會佛果五位. 與第二三會已

後諸菩薩進修五位. 及善財童子示行五位.

前後相參體勢相似. 總明佛果普賢行果體

用相資始終不異. 以是義故. 五位中五十種

資糧五十種佛果. 互爲主伴. 互爲因果. 互爲

體用 . 以如來理智性常資普賢行使令無染.

普賢行常資如來性果. 使得圓滿悲智. 廢一

邊一切不成. 所有行門卽是人天因果. 設得

出世卽是聲聞二乘. 及出世淨土菩薩. 及留

惑潤生等. 故非法爾理智世及出世大悲動靜

染淨自在圓融故. 如此十行與佛果資糧. 猶

如黃瓜. 果花同出花果相資. 以無作功德而

爲自在也. 法兩理智行周故. 於此主稼神一

段文中. 義分爲四. 一擧其衆數. 二寄位表法.

三釋名配行. 四結數嘆德. 一擧其衆數者. 如

初行一句是. 二寄位表法者. 以主稼神資糧

中      欄

位中十行位也. 三釋名配行者. 所謂一柔

軟勝味主稼神主歡喜行中檀波羅蜜. 於此

檀中有二義. 一法檀. 二事檀. 一法檀者. 見

來心法者. 歡善無厭故名柔軟勝味. 以法味

資人. 令心調伏故. 二事檀者. 卽主稼神. 是后

稷神之流也. 以神祐五穀令生勝味資益含

生故. 遍十方世界隨處異名. 二時花淨光主

稼神？卽是歡喜行檀波羅蜜中戒波羅蜜. 知

根同行. 號曰時花. 令得性戒開敷. 名之淨光.

亦世間五穀之花. 依時祐之令光淨開敷故.

三色力勇健主稼神. 明檀波羅蜜中忍波羅

蜜. 明法忍功成. 名爲勇健. 隨忍成果故. 得

色力嚴身. 諸力之中風力爲最. 諸行之內忍

力爲最. 八風不能動故. 以能隨行成忍故名

勇健. 如善財十行中第三行具足優婆夷. 是

其行. 以明忍爲諸行中果故名具足. 四增長

精氣主稼神. 主檀波羅蜜中精進波羅蜜. 以

精進力資糧法力大慈大悲力. 處生死海敎

化衆生而無勞倦. 自無所心故名增長精氣

主稼神. 表無精進力卽諸行不成立故. 五普

生根果主稼神. 主檀波羅蜜中禪波羅蜜. 以

法性爲禪. 出生萬行理智妙慧. 名普光根果.

以法性理爲禪生智慧萬行故. 卽根卽果. 以

根從果生本末無異故. 如佛果普賢行果互

相資故. 明從果生根以根資果. 六妙嚴環□

主稼神. 主檀波羅蜜中慧波羅蜜. 明以妙慧

嚴行行復嚴慧. 行慧互嚴將用利生以招依

果. 以環其□用嚴其首. 此是垂□如環. 明解

行圓滿. 七潤澤淨花主稼神. 主檀波羅 蜜中

下       欄

方便波羅蜜. 此位明成就大悲故. 爲潤澤淨

花利他行故. 令他解行法開敷故. 此是檀波

羅密中方便門. 成大慈悲故. 八成就妙香主

稼神主檀波羅蜜中願波羅蜜. 十行第八位

中同於八地. 智無功用. 五分法身香悉成就

故. 又以淨智知根. 依根設敎. 用成戒定慧之

妙香故. 九見者愛樂主稼神. 主檀波羅蜜中

力波羅蜜. 法師成就法力利生. 見聞法者皆

愛樂故. 十離垢淨光主稼神. 主檀波羅蜜中

智波羅蜜. 以智能離自他垢故. 諸法[&FFFF]#頂同

十住十地中[&FFFF]#頂位也. 四結數嘆德. 如文可

知. 已上十箇主稼神. 總是歡喜行中檀波羅

蜜中十波羅蜜資糧. 從行成號. 已下例然. 法

則如上

第二十箇主河神. 是饒益行. 行戒波羅蜜中

十波羅蜜. 第一普發迅流主河神. 明十行中

戒波羅蜜中檀波羅蜜資糧從行成號. 已下

例然. 法則如上. 若以其事如此孟母是也. 如

善財童子饒益行中善知識. 於河渚中一萬

童子釋天爲首. 聚沙爲戱. 以河爲行. 主戒體

明饒益故. 此初會中河神. 爲戒體前後相似.

普發迅流明應一乘之種. 第二普潔泉[&FFFF]#主

河神. 明應三乘及人天等善法. 主十行中戒

波羅蜜中戒波羅蜜. 已下諸神衆依行立名

號. 以名下義. 如前配之可知. 如十行中戒體

者. 如釋天童子. 以算數法相□子法五行陰

陽. 以利人之巧術. 以爲十行之中戒體. 故名

普潔泉[&FFFF]#義. 若不如是. 行不滿故. 明人天及

三乘總化. 以巧術利生. 是普潔義

經數:一七三九

經名:新華嚴經論卷第十

頁數:七八九

上      欄

第三主海神. 明無違逆行. 明忍波羅蜜如海

能納衆流是無違逆也. 主忍波羅蜜有十箇

海神. 卽明忍波羅蜜中十波羅蜜也. 各隨名

下義. 如前配之. 大意. 此十行中忍以法性大

悲. 以爲忍 體. 是故如海含潤處其下流能容

一切. 無明高慢生死之流. 皆爲法流而無妨

□. 故名無違逆行. 如善財童子無違逆行中

善知識. 南方有城. 名曰海住. 有優婆夷名具

足. 素服垂髮者. 慈忍之貌具足成忍. 無行不

周故名具足. 海神者. 如神. 明慈悲柔軟處行

能忍. 其心如海. 福智具足饒益衆生. 是故忍

爲萬行中果也. 能容衆流

第四主水神？明無屈撓行. 主精進波羅蜜. 爲

明水體能淨 諸垢. 以明此位菩薩以法性之

水. 常勤精進. 敎化衆生. 一一知根而益. 而

無屈撓. 其心如水潤生隨物而益. 各得其所

而無屈撓. 於中十箇水神. 卽是精進波羅蜜

中十波羅蜜. 明以其萬行如水同事潤生. 各

各隨名下義配之. 常以十行中精進爲體. 如

十住中精進門. 樂勤觀法性爲體. 此十行中

精進門. 處世益生. 以行潤物爲體. 位位中各

隨當位主行爲體. 餘九於主行體上作別. 不

得一向解故. 卽體意不當. 如十□向中精進

波羅蜜. 圓融理智大悲. 使令均平自在. 如是

五位得一. 卽五位俱有齊等. 以慣生習熟須

有次第. 雖立次第. 以法界智體而無前[&FFFF]#. 是

無前後中次第. 是一性無差別中同異. 不可

以情作前[&FFFF]#解也. 以實而論. 初發心住中如

一□之水入大海水中. 總同海體. 諸龍魚寶

中      欄

咸在其中. 爲敎化衆生故. 敎網筌蹄方法不

可不具. 以名言竹帛著□. 卽似前後義生. 體

道者. 明鑒卽如持寶鏡普臨萬像. 十地卽明

使慣習功成. 等覺位中卽明自在行周法界.

若但置十住一位. 但明見道初功. 又安十行

修行. 但有出世心勝. 加十□向興大願雲. 使

令悲智萬行圓滿. 十地但蘊功成德. 使令慣

習須成. 十一地入俗自在行周任法饒益. 明

張敎網學者有所歸依. 若不如斯發心者何

措

第五主火神. 明無癡亂行. 主禪波羅蜜. 於中

十神. 明禪波羅蜜中十波羅蜜. 皆以十行位

禪爲體. 卽明普智照而□寂故. 卽以火神爲

定體. 卽寂而常照. 卽事而□理. 悲智照用而

無□故. 以火神爲定體. 若其世間事也. 卽南

方□神是也. 若其人也. 是其心也. □法心故.

若其法也. 是虛無之智也. 若外事是其日也.

若在其身也是其目也. 若方法也. 爲中道. 爲

正明. 明爲虛無. 爲智照萬有. 爲普光明殿.

是女神故. 善財童子南行意者爲若此也. 明

無癡亂行. 以火神能破闇故. 不迷惑故. 無闇

障故. 此一段約用而爲定也

第六主風神. 明善現行. 以般若波羅蜜爲體.

十箇風神. 明智慧波羅蜜中十波羅蜜也. 若

世間也. 卽辰巳之間巽神也. 是女神故. 爲法

則也. 爲言說. 爲敎令. 如周易乾五世卦巽上

坤下曰觀. 易曰. 風行地上可以觀象. 君子設

敎. 而衆人從而法之. 可以觀. 以是義故巽爲

風敎. 明第六波羅蜜智慧功成. 善現言敎敎

下       欄

化衆生. 此名善現行也. 又辰巳之間. 如來取

之爲齋戒法則. 明吉凶之際或著之終. 至午

卽萬法正也. 上値角宿角爲天門. 主僧尼道

士在其中. 明是設敎令成衆善之門也. 一切

風化皆從此起. 象以口爲天門. 吐納風氣成

正敎故. 以智爲神. 又敷花發果發生一切能

持世界能成能壞. 故名善現行也. 此經下文

如海有四種風. 一名能集. 能集衆寶. 明大圓

鏡智. 二能成. 能成衆寶. 明成所作智. 三名簡

擇. 能簡衆寶. 明妙觀察智. 四名能散. 能散衆

寶. 明平等性智. 是故以四智爲風神. 能現法

自在故. 以風神爲表善現行故. 爲此第六智

慧法. 以智慧風神. 善現一切法行. 悉皆自在

故. 如十信位中. 第六信位佛果配在東南方.

佛號究竟智. 爲東南方是巽. 以巽爲風神. 又

易云. 巽爲言說. 以借物表法將風神明智慧.

能善現衆法故. 方者法也. 以取其法大像無

方也

第七主空神. 明無著行. 主方便波羅蜜成大悲

門. 以法空起行. 敎化攝取一切衆生. 故名方

便. 故名無著行. 於中衆神. 明方便波羅蜜中

十波羅蜜. 以一切法空爲體. 以智爲神. 故無

所著. 以一切法空能生悲智故. 卽萬行無著

第八主方神. 明難得行. 爲智用無功功難成

故. 主願波羅蜜. 爲智體性淨. 以願防之. 念其

本願？引智起行. 令行周遍. 使令不住生死不

住涅槃. 於中十箇神. 明願波羅蜜中十波羅

蜜. 方者法也. 以第八行大智成以智設法饒

益衆生. 此是大智爲神. 總以震坎兌□四維

經數:一七三九

經名:新華嚴經論卷第十

頁數:七九○

上      欄

上下正方之神. 都擧明無功之智圓攝故

第九主夜神. 明善法行. 主力波羅蜜. 法力已

成法王功辦. 常處生死長夜. 以法照明世間

故. 名善法行. 於中十神. 主力波羅蜜中十波

羅蜜. 是女神也. 此爲善財童子十地中知識

故. 以明此位行體徹十地法故

第十主晝神. 明眞實行. 主智波羅蜜. 於中十

神. 明智波羅蜜中十波羅蜜. 以智日□明名

爲主晝. 智無爲而應萬有. 稱之爲神. 嘆德中

□共精勸嚴飾宮殿者. 以智普周敎化衆生

成法宮殿. 悲爲宮. 智爲殿. 成就衆生. 悲智宮

殿展轉相益故. 已上明 十行位竟. 十□向門

如下

第四從阿脩羅王至日天子. 於中有十衆. 用

表十□向. 何以然者. 爲阿脩羅居大海中不

沒其身. 表十□向圓融眞俗常處生死大海

不沒其身. 前之十住十行. 但修出世悲智心

增. 加以□向□眞入俗. 以成處世悲智圓滿

故. 以阿脩羅等十衆. 以表十□向處大海而

不溺. 表此位菩薩. 以大悲心得眞不證. 知眞

同俗. 處俗無染. 利生自在. 第一從初一衆阿

脩羅王. 義分爲四. 一擧衆數. 二寄位表法. 三

釋名配行. 四結數嘆德. 一擧衆數者. 如初一

行是. 二寄位表法者. 寄阿脩羅位. 表救護一

切衆生離衆生相□向. 爲明此初□向如阿

脩羅雖處大海而海水不沒雖同天趣無天妙

樂故. 如此位菩薩處於生死. 無生死中五欲

之樂. 雖處涅槃. 無涅槃中寂滅之樂. 故名救

護衆生離衆生相□向. 又如法界品云. 成就

中      欄

如來高出世間阿脩羅王. 又王者. 自在義. 明

此位菩薩於涅槃生死中而得自在故. 又阿

脩羅. 亦云阿素羅. 阿之言無. 素云遊故. 又云

妙. 又羅云戱. 如婆沙論釋爲非天也. 雖天趣

攝. 爲多諂詐無天妙樂. 象此位菩薩行大悲

方便萬行. 似如諂詐. 似如生死. 無有人天五

欲. 無常涅槃出世寂滅之樂. 主十□向中檀

波羅蜜門. 舊名不須. 此舊□謬矣. 或云毘摩

之母. 以本從生故. 故名劣天. 如阿含經云. 劫

初成時. 光音天來入海中洗浴. 水觸其身. 失

精在水. 還成肉卵. 經八千歲乃生一女. 身若

須彌有九百九十頭. 頭有千眼. 有九百九十

口. 口有四牙. 牙上出火. 猶如[&FFFF]#[&FFFF]#. 二十四手

九百九十脚在海色戱. 水精入身生一肉卵.

經八千歲生毘摩質多羅. 身有九頭. 頭有千

眼. 口中出水. 有九百九十手. 有八脚. 其形四

倍大於須彌山. 純食□泥及以[&FFFF]#根. 又與天

諍. 廣如正法念經說. 然阿脩羅住處有五. 一

地上衆寶山中. 二云在須彌山北下入大海

二萬一千由旬. 有阿脩羅王名羅[&FFFF]#. 此云障

□. 能以手障日月明. 領無量衆. 三從此更下

二萬一千由旬. 有阿脩羅王. 名勇健. 亦領多

衆. 四復過二萬一千田旬有阿脩羅王. 名花

□. 亦領諸衆. 第五復過是數名毘摩質多羅.

此云響高. 是舍脂父. 舍脂是天帝釋后. 父與

天帝釋□戰時. 發自海中揚聲大叫云. 我是

毘摩質多羅. 我是毘摩質多羅. 時閻色提山

岳一時震動. 亦名穴居. 謂彼中有光明城. 於

中住故. 或天趣攝. 已上佛地論. 依毘雲鬼趣

下      欄

攝. 又毘摩質多羅. 此云種種事. 又毘摩者. 此

云遍空. 質多羅云種種嚴儀. 言此脩羅與帝

釋戰時嚴備種種軍仗之儀遍空而列. 舊云

響高. 又曰穴居者非. 此依唐朝禮法師等□

是第四惡趣攝. 如經中十種阿脩羅王表位

進修中. 以明菩薩大悲徹下如大海而得其

底. 身出大海. 明菩薩不沒惡道能離自□慢

故. 以眞攝俗. 眞俗圓融處苦海而□出. 寄其

此位表□向法門. 三釋名配行者. 一羅[&FFFF]#羅

阿脩羅王者. 明十□向中檀波羅蜜門故. 此

□向中十波羅蜜. 以事表法中取阿脩羅. 明

此十向沌以大悲大願. 以爲十度之體. 無自

心益之心. 以彼脩羅所居徹下. 其身處海徹

上出身之半. 總明託事表法令易解故. 用彰

此位. 純以大智大悲大願. 徹眞俗爲體. 如羅

[&FFFF]#羅者. 此云能障. 明此位菩薩以大悲心入

生死趣. 顯大法空障諸惡趣故. 二毘摩質多

羅阿脩羅王者. 明檀波羅蜜中戒波羅蜜. 毘

摩質多羅者. 此云響高. 明以大悲大願音聲

誓度三界六道故. 以悲願爲戒體 . 王者. 自在

義故處苦海中比色自在故. 三巧幻術阿脩

羅王者. 明忍波羅蜜. 此位菩薩雖居生死大

海常得如幻忍故. 四大眷屬阿脩羅王者. 主

精進波羅蜜. 明以萬行攝衆生遍故. 五大力

阿脩羅王者. 明以法性大禪定力在苦海而

無苦故. 六遍照阿脩羅王者. 明慧光攝化衆

生遍故. 七堅固行妙莊嚴阿脩羅王者. 明大

悲方便爲嚴故. 八廣大因慧阿脩羅王者. 以

智慧增明以本願利生爲因. 爲在第八位中